**ΔΕΛΤΙΟ ΤΥΠΟΥ**

Στο πλαίσιο του Σχολικού Επαγγελματικού Προσανατολισμού (Σ.Ε.Π.) η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας σε συνεργασία με τη Διεύθυνση Δευτεροβάθμιας Εκπαίδευσης Ανατολικής Θεσσαλονίκης προσκαλεί τους/τις μαθητές/τριες **Β΄ και Γ΄ τάξης όλων των τύπων Λυκείων** της Περιφέρειας Κεντρικής Μακεδονίας να παρακολουθήσουν **διαδικτυακές παρουσιάσεις** **των** **Σχολών/Τμημάτων Τριτοβάθμιων Ιδρυμάτων/Σχολών/Ακαδημιών.** Στόχος είναι η έγκαιρη και αξιόπιστη πληροφόρηση των μαθητών/τριών για τις σπουδές τους σε αυτά τα ιδρύματα και τη μετέπειτα επαγγελματική τους πορεία. Οι διαδικτυακές παρουσιάσεις θα πραγματοποιηθούν παρουσία εκπαιδευτικών κατά προτεραιότητα ειδικότητας συναφούς με το παρουσιαζόμενο τμήμα σύμφωνα με το παρακάτω χρονοδιάγραμμα:

**Αριστοτέλειο Πανεπιστήμιο Θεσσαλονίκης** (Α.Π.Θ.) : 06 έως και 10 Φεβρουαρίου 2023

**Πανεπιστήμιο Μακεδονίας** (ΠΑ.ΜΑΚ.) : 13 έως και 14 Φεβρουαρίου 2023

**Διεθνές Πανεπιστήμιο της Ελλάδος** (ΔΙ.ΠΑ.Ε.) : 15 έως και 17 Φεβρουαρίου 2023

**Στρατιωτική Σχολή Αξιωματικών Σωμάτων** (Σ.Σ.Α.Σ.) : 20 Φεβρουαρίου 2023

**Ακαδημία Εμπορικού Ναυτικού** **Μακεδονίας** (Α.Ε.Ν.) : 21 Φεβρουαρίου 2023

Οι σύνδεσμοι παρακολούθησης των διαδικτυακών παρουσιάσεων έχουν προωθηθεί στα Λύκεια όλων των τύπων αρμοδιότητας της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας.